stanford-oval/wikipedia huggingface dataset:
Jan Eriksson

Jan Eriksson voi tarkoittaa seuraavia henkilöitä:
Jan Ericson (s. 1923), arkkitehti
Jan "Moltas" Erikson (1932–1988), viihdetaiteilija
Jan "Tollarparn" Eriksson (1939–2009), jazzpianisti
Jan E. Eriksson (1940–1986), pankinjohtaja
Jan Ericsson (1944–2006), jääpalloilija
Jan-Anders Eriksson (s. 1944), kuvataiteilija
Janne Ericson (s. 1950), näyttelijä
Jan Eriksson (s. 1956), jääkiekkoilija
Jan Eriksson (s. 1958), jääkiekkoilija
Jan Ericson (s. 1961), poliitikko
Jan Erixon (s. 1962), jääkiekkoilija
Jan Ericson (s. 1962), jääkiekkoilija
Jan Eriksson (s. 1967), jalkapalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jan Eriksson”, voi hakea sivunnimihaulla, laajalla sivunnimihaulla tai tekstihaulla.
Jersey (nautarotu)

| Jersey |
| --- | --- |

Käyttötarkoitus::  lypsyrotu
Alkuperä ja nimet
Alkuperämaa::  Jersey-saari
Polveutuminen::  Normandialaiset kannat
Esiintyminen
Maailmanlaajuinen merkitys::  toiseksi yleisin lypsyrotu
Merkitys Suomessa::  marginaalinen
Ominaisuudet
Sarvet::  sekä sarvellisia että nupoja
Paino::  lehmät keskimäärin 516 kg
Värit::  ruskea
Maitotuotos::  n. 8 000 kg vuodessa
Maidon pitoisuudet::  rasva 5,24 %,   valkuainen 3,84 %
Jersey on pienikokoinen Jerseyn saarelta kotoisin oleva lypsykarjarotu. Se on maailman toiseksi yleisin lypsyrotu. Jerseyt ovat väriltään kullankeltaisia tai harmahtavia, joskus harvoin keltaisen ja valkoisen kirjavia. Turpa ja häntä mustia.  Sonnit ovat yleensä tummempia kuin lehmät.  Lehmän keskimääräinen elopaino Suomessa on 516 kg. Suomessa jerseyn keskituotos vuonna 2017 oli 8 045 kg maitoa, rasvapitoisuus oli 5,27 % ja valkuaispitoisuus 3,84 %. Suurin osa Suomen populaatiosta on eriasteisia risteytyksiä muiden rotujen kanssa, joten tuotannon luvut eivät ole suoraan vertailukelpoisia muiden maiden kanssa, joissa suurin osa on puhdasrotuisia yksilöitä. Rotu on suosittu maailmalla, mikä selittynee sillä, että rotu on pienikokoinen ja sillä on maine sekä hyväluontoisena että rauhallisena lypsylehmänä.
Ominaisuudet

Painossa ja takakorkeudessa on populaatiokohtaisia eroja. Esimerkiksi USAssa takakorkeus on 135–143 cm, kun taas Tanskassa vastaava lukema on 126–132 cm. Vasikan paino on 25kg. Jerseylehmät ovat melko pieniä ja ne painavat noin 360–540 kg. Myös sonnit ovat melko pieniä (noin 540–820 kg).[lähde? ]
Rodun pieni koko saa aikaan sen, että laitumiin kohdistuva rasitus on muita rotuja vähäisempää. Puhdasrotuisia yksilöitä ei käytetä juurikaan lihan tuotannossa, koska niiden kasvukyky ja lihantuotanto ovat selkeästi muita rotuja heikompi.
Jerseyn keskituotos vaihtelee eri populaatioiden välillä Australian 5 349 kg ja USA:n 8 200 kg. Valkuaispitoisuus ja rasvapitoisuus vaihtelevat eri populaatioiden välillä. Kanadassa rasvapitoisuus on 5,1 % ja valkuaispitoisuus on 3,85 % Tanskassa rasvapitoisuus on 5,94 % ja valkuaispitoisuus 4,18 %.
Luonteeltaan jerseyt ovat hyvin aktiivisia ja sopeutuvat hyvin pihattoelämään. Aktiivisuuden seurauksena jerseylle tulee helposti stereotypioita, mikä johtuu siitä, ettei se pääse riittävästi liikkumaan tai korsirehua ei ole riittävästi tarjolla. Lehmät ovat luonteeltaan rauhallisia ja helppoja käsitellä, mutta sonnit voivat olla hyvinkin aggressiivisia, elleivät jopa vaarallisia.
Poikimiset ovat yleensä helppoja, mutta vanhemmilla lehmillä esiintyy muita enemmän poikimahalvauksia. Sorkkaterveys on muita rotuja selkeästi parempi. Solupitoisuus on perinnöllisesti keskimääräistä korkeampi. Keskimääräinen solupitoisuus on 200 000 / ml.
Rodun härkiä voidaan kouluttaa hyviksi vetohäriksi. Jerseyhärät ovat pienen kokonsa ja lempeän luonteensa ansiosta suosittuja nuorten ohjastajien keskuudessa. Ne eivät kuitenkaan ole yhtä vahvoja kuin isompien rotujen härät, minkä vuoksi kilpaohjastajat eivät juuri käytä niitä.[lähde? ]
Rotu soveltuu hyvin myös kuumiin olosuhteisiin, ja sitä kasvatetaan jopa Brasilian kuumimmissa osissa.[lähde? ]
Historiaa

Jersey on nimensä mukaisesti peräisin Jerseyn kanaalisaarelta. Se polveutuu kaakkoiseurooppalaisista arojen nautaroduista. Tällainen rotu on esimerkkisi Unkarin harmaa karjarotu. Alkuaan uskotiin, että se polveutuu lähellä sijaitsevasta Normandiasta tuodusta karjasta. Ensimmäiset maininnat ovat 1600-luvulta.  Amerikkaan jersey tuli 1860–luvulla, ja ensimmäiset jerseyt tuotiin Suomeen vuonna 2002. Toistaiseksi Suomesta on myyty VikingGeneticsillä yksi vasikka, se syntyi vuonna 2014 ja sen nimi on Alapallarin Link Lumo.
Rotu oli eristettynä ulkopuolisilta vaikutteilta lähes kaksisataa vuotta vuodesta 1789 vuoteen 2008. Ennen vuotta 1789 lehmiä annettiin myötäjäisinä Jerseyn ja Guernseyn saarien välisissä avioliitoissa, mutta käytäntö ei ollut yleinen.[lähde? ]
Aristokraattiset maanomistajat toivat puistoihinsa koristeiksi pieniä laumoja jerseykarjaa rodun pienen koon, viehättävän ulkonäön ja rauhallisen ja uteliaan luonteen vuoksi.[lähde? ]
Vuonna 1789 ulkopuolisen karjan tuonti Jerseyn saarelle kiellettiin lailla jerseyrodun puhtauden varmistamiseksi, vaikkakin eläinten ja siemenen vienti onkin ollut saarelle tärkeä tulonlähde. Rajoitus karjan tuontiin asetettiin alun perin ehkäisemään romahdusta vientihinnoissa. Yhdistynyt kuningaskunta ei kerännyt maahantuontiveroa Jerseyltä tuodusta karjasta. Verotusta kierrettiin tuomalla karjaa Ranskasta Jerseylle ja sieltä Englantiin. Joskus huonompilaatuisenkin tuontikarjan määrän lisääntyminen laski hintoja ja huononsi jerseykarjan mainetta. Kielto tuoda saarelle karjaa vakautti hinnat ja mahdollisti tieteellisemmin kontrolloidun jalostustavan omaksumisen.[lähde? ]

Vuoden 2008 kesäkuussa Jersey lakkautti maahantuontikiellon ja salli minkä tahansa rodun siemenen tuonnin.[lähde? ]
Aiheesta muualla

Wikimedia Commonsissa on kuvia tai muita tiedostoja aiheesta .
World Jersey Cattle Bureau (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Jersey cattle
Jerseykarjaa näyttelytuomarin arvosteltavana maatalousnäyttelyissä
Käännös suomeksi
Jakub Kovář

| Jakub Kovář |
| --- | --- |

Henkilötiedot
Syntynyt: 19. heinäkuuta 1988 (ikä 36) Písek, Tšekkoslovakia
Kansalaisuus:   Tšekki
Jääkiekkoilija
Pelipaikka:  maalivahti
Hanska:  vasen
Pituus:  188 cm
Paino:  94 kg
Seura
Seura:  HC Sparta Praha
Sarja:  Tipsport Extraliga
Pelinumero:  21
Pelaajaura
Pääsarjaura:  2008–
Aik. seurat:  HC České Budějovice (ČEL) Severstal Tšerepovets (KHL) Avtomobilist Jekaterinburg (KHL) ZSC Lions (NLA)
NHL-varaus:  109. varaus, 2006 Philadelphia Flyers
| Mitalit> Miesten jääkiekko.Alle 18-v. MM-kilpailut  | Mitalit> Miesten jääkiekko.Alle 18-v. MM-kilpailut  | Mitalit> Miesten jääkiekko.Alle 18-v. MM-kilpailut  | Miesten jääkiekko>  |
| --- | --- | --- | --- |
|  Pronssia | Ruotsi 2006 |  |  |
| MM-kilpailut  | MM-kilpailut  | MM-kilpailut  |  |
|  Pronssia | Slovakia 2011 |  |  |
|  Pronssia | Suomi 2012 |  |  |
Jakub Kovář on (s. 19. heinäkuuta 1988 Písek, Tšekki) on tšekkiläinen jääkiekkomaalivahti, joka edustaa Tšekin Extraliga-joukkue [[HC Sparta Praha|HC Sparta Prahaa.
Maajoukkueura

Kovář pelasi vuoden 2011, 2012 ja 2014 MM-kisoissa Tšekin jääkiekkomaajoukkueessa.
Joe Perry (jalkapalloilija)

Joe Perry, 1963.
Fletcher Joseph "Joe" Perry (22. tammikuuta 1927 – 25. huhtikuuta 2011) oli yhdysvaltalainen amerikkalaisen jalkapallon pelaaja. Hän loi NFL-uransa San Francisco 49ersissa (1948–1960, 1963) ja Baltimore Coltsissa (1961–1962).
Perry, kolminkertainen Pro Bowl -pelaaja (1952–1954), kuului NFL:n 1950-luvun All-Decade Teamiin ja sai vuonna 1969 paikan Pro Football Hall of Famesta.
Johan Deutsch

Johan Deutsch (31. maaliskuuta 1707 Laitila – 13. syyskuuta 1774 Hiitola) oli suomalainen kirkkoherra.
Deutschin vanhemmat olivat Laitilan nimismies, katselmuskirjuri Henrik Deutsch (k. 1742) ja Anna Busander. Hän kävi Turun katedraalikoulua ja pääsi ylioppilaaksi Turussa 1724. Turun akatemiassa opiskellut Deutsch siirtyi Venäjälle kuuluneeseen Vanhaan Suomeen ja hänet vihittiin papiksi Viipurin hiippakunnassa 1730.
Deutsch oli Viipurin tuomiokapitulin notaarina vuodesta 1729, Kivennavan kirkkoherrana vuodesta 1732 ja Hiitolan kirkkoherrana vuodesta 1739. Hänestä tuli lääninrovasti 1750 ja Viipurin tuomiokapitulin jäsen 1751. Deutsch halusi parantaa kansanopetusta ja myi seurakuntalaisilleen painattamiaan suomenkielisiä katekismuksia. Tätä toimintaa pidettiin kuitenkin papille sopimattomana ja Deutsch sai tuomion kirjakauppiaan erioikeuksien loukkaamisesta.
Johan Deutsch oli naimisissa 1732–1743 Elisabet Nilsdotterin (k. 1743) kanssa ja vuodesta 1744 Kristina Sofia Dannenbergin (k. 1796) kanssa. Hänen poikiaan olivat vt. tuomari Nils Johan Deutsch (1733–1758), viipurilainen raatimies, konrehtori David Deutsch (1736–1767), kapteeni Karl Henrik Deutsch (1738–1773) ja Hiitolan kirkkoherra Gustaf Fredrik Deutsch (1750–1782).
Aiheesta muualla

Johan Deutschin elämäkerta Kansallisbiografiassa
It Was Written

| It Was Written Nas |
| --- | --- | --- |

Studioalbumin tiedot
 Äänitetty : 1995–1996
 Julkaistu: 2. heinäkuuta 1996
 Tuottaja(t): Trackmasters, DJ Premier, Dr. Dre
 Tyylilaji: hip hop, east coast
 Kesto: 58.35
 Levy-yhtiö: Columbia Records
Nasin muut julkaisut
| Illmatic 1994 | It Was Written 1996 | I Am... 1999 |
It Was Written on rap-artisti Nasin toinen studioalbumi, joka julkaistiin vuonna 1996. Albumin debyytin underground-tyylistä eroava äänimaailma jakoi sekä kriitikoiden että fanien mielipiteet. Levy on yhä Nasin parhaiten myynyt albumi. Levyä ovat tuottaneet debyyttialbumiltakin tutut L.E.S. ja DJ Premier sekä mm. Trackmasters ja Dr. Dre. Albumi sisältää hitit "If I Ruled the World" (Lauryn Hillin kanssa) ja "Street Dreams".
Kappalelista

Intro – 2.24
Tuottajat: Nas ja Trackmasters
The Message – 3.54
Tuottaja: Trackmasters
Street Dreams – 4.39
Tuottaja: Trackmasters
I Gave You Power – 3.52
Tuottaja: DJ Premier
Watch Dem Niggas – 4.04
Tuottaja: DJ Premier
mukana vierailevana artistina Foxy Brown
Take It In Blood – 4.48
Tuottaja: Lifesquad, Lo Ground & Top General Sounds
Nas Is Coming – 5.41
Tuottaja: Dr. Dre
Affirmative Action – 4.19
Tuottajat: Dave Atkinson ja Trackmasters
The Set Up – 4.01
Tuottaja: Havoc
Black Girl Lost – 4.22
Tuottajat: Trackmasters ja L.E.S.
Suspect – 4.12
Tuottaja: L.E.S.
Shootouts – 3.46
Tuottaja: Trackmasters
Live Nigga Rap – 3.45
Tuottaja: Havoc
If I Ruled The World (Imagine That) – 4.42
Tuottajat: Trackmasters ja Rashad Smith
mukana vierailevana artisinta Lauryn Hill
Silent Murder [Bonus Track]
Tuottaja: Live Squad, Lo Ground & Top General Sounds
Julkaisemattomat kappaleet

"The Second Coming"
"Take It In Blood Pt. II"
Listasijoitukset > Albumi

| Lista (1996) | Sijoitus |
| --- | --- |
U.S. Billboard 200: #1
U.S. Top R&B/Hip Hop Albums: #1
UK Albums Chart: #38
Listasijoitukset > Singlet

| 0 | 1 | 2 | 3 | 4 | 5 |
| --- | --- | --- | --- | --- | --- |
| Vuosi | Kappale | Listasijoitus | Listasijoitus | Listasijoitus | Listasijoitus |
| Vuosi | Kappale | Billboard Hot 100 | Hot R&B/Hip-Hop Singles & Tracks | Hot Rap Singles | UK Singles Chart |
| 1996 | "If I Ruled The World" | #53 | #17 | #15 | #12 |
| 1996 | "Street Dreams" | #22 | #18 | #1 | #12 |
Jakub Koreis

| Jakub Koreis |
| --- | --- |

Henkilötiedot
Syntynyt: 26. kesäkuuta 1984 (ikä 40) Plzeň, Tšekkoslovakia
Kansalaisuus:   Tšekki
Jääkiekkoilija
Pelipaikka:  keskushyökkääjä
Maila:  vasen
Pituus:  191 cm
Paino:  97 kg
Seura
Seura:  KHL Meteor Třemošná
Sarja:  Krajska hokejova liga
Pelaajaura
Pääsarjaura:  2001–
Aik. seurat:  HC Plzeň (ČEL)   Utah Grizzlies (AHL)   San Antonio Rampage (AHL)   Ilves (SM-liiga)   HC Sparta Praha (ČEL)   HC Kometa Brno (ČEL)   Klagenfurter AC (EBEL)
NHL-varaus:  19. varaus, 2002 Phoenix Coyotes
Jakub Koreis (s. 26. kesäkuuta 1984 Plzeň, Tšekkoslovakia) on tšekkiläinen jääkiekkoilija, pelipaikaltaan keskushyökkääjä. Kaudella 2023–2024 Koreis pelaa Tšekin neljännellä sarjatasolla KHL Meteor Třemošnássa.
Koreis aloitti ammattilaisuransa HC Plzeňin joukkueessa kotimaansa Extraligassa kaudella 2001–2002, jonka päätteeksi Phoenix Coyotes varasi hänet NHL:ään. Kaudet 2003–2007 hän pelasi Pohjois-Amerikassa Guelph Stormin OHL-joukkueessa sekä Utah Grizzliesin ja San Antonio Rampagen AHL-joukkueissa. Kaudella 2007–2008 Koreis pelasi Suomen SM-liigassa Ilveksen riveissä.
Koreis siirtyi Ilveksestä takaisin Extraligaan ja HC Sparta Prahaan, jossa pelasi kolmella kaudella. Loppukaudesta 2010–2011 hän siirtyi HC Kometa Brnohon.
Koreis edusti Tšekkiä alle 18-vuotiaiden MM-kilpailuissa 2002 sekä alle 20-vuotiaiden turnauksessa kahtena seuraavana vuotena.
Aiheesta muualla

Jakub Koreis The Internet Hockey Databasessa (englanniksi)
Joe Paterno

Joe Paterno
Joseph Vincent "Joe" Paterno (21. joulukuuta 1926 – 22. tammikuuta 2012) oli yhdysvaltalainen amerikkalaisen jalkapallon valmentaja. Hän pelasi ennen valmennusuraansa amerikkalaista jalkapalloa ja koripalloa Brownin yliopistolla. Hän toimi vuodesta 1966 Pennsylvania State -yliopiston Nittany Lions -seuran päävalmentajana. Häntä edelsi tässä tehtävässä Rip Engle, jonka aikana hän oli jo toiminut samassa yliopistossa avustavana valmentajana.
Uransa aikana lukuisia valmentajapalkintoja saanut Paterno pääsi joulukuussa 2007 College Football Hall of Fameen.
Joe Bartholdi Jr

| Joseph "Joe" Bartholdi Jr |
| --- | --- |
 Joe Bartholdi voitettuaan WPT World Championship -turnauksen vuonna 2006.
Henkilötiedot
Kansalaisuus:   Yhdysvallat
Pokerinpelaaja
WSOP-voitot:  0
WPT-voitot:  1
EPT-voitot:  0
Turnausansiot (USD):  4 053 353
Päivitetty:  30. huhtikuuta 2007
Joseph "Joe" N. Bartholdi Jr (s. 1980 Kalifornia) on yhdysvaltalainen pokeriammattilainen. Hän asuu Las Vegasissa, Nevadassa.
Bartholdi muutti 18-vuotiaana Las Vegasiin pokerijakajana työskennelleen isänsä mukana. Hän alkoi pelata alaikäisenä, aluksi keskittyen avopokeriin ja myöhemmin texas hold 'emiin. Bartholdi aloitti ammattilaisena 21-vuotiaana, mutta hävisi suuren osan voitoistaan huonon rahavarojensa hallinnan takia. Hän alkoi pelata blackjackia ja lopulta työskenteli jakajana.
Vuonna 2004 Bartholdi nosti pelivaransa 50 dollarin bonuksesta aina 250 000 dollariin asti, mutta hävisi jälleen kaiken. Vuonna 2005 Joe Cassidy maksoi Bartholdin sisään moniin World Series of Pokerin turnauksiin. 1 500 dollarin no limit hold'em -turnauksessa Bartholdi oli viides ja voitti 71 445 dollaria. Bartholdi voitti myös yhden turnauksen Ultimate Poker Challengen toisella tuotantokaudella.
Huhtikuussa 2006 Bartholdi voitti World Poker Tour -kauden päättäneen World Championship -turnauksen. Voitostaan Bartholdi sai siihen mennessä kaikkien aikojen suurimman WPT:ssä maksetun palkkion, 3 760 165 dollaria. Viikkoa myöhemmin hän oli viides World Poker Tour Battle of Champions IV -turnauksessa.
Huhtikuussa 2007 Bartholdin pokeriuran turnausansiot ylittivät neljä miljoonaa dollaria.
Aiheesta muualla

PokerPages.com:n profiili (Arkistoitu – Internet Archive)
Joe Bartholdi Jr The Hendon Mob Poker Databasessa (englanniksi)
Jean-Bertrand Aristide

| Jean-Bertrand Aristide |
| --- | --- |
 Jean-Bertrand Aristide vuonna 1994.
Haitin presidentti
 7. helmikuuta – 29. syyskuuta 1991  
Edeltäjä:  Ertha Pascal-Trouillot
Seuraaja:  Raoul Cédras
Haitin presidentti
 12. lokakuuta 1994 – 7. helmikuuta 1996  
Edeltäjä:  Émile Jonassaint
Seuraaja:  René Préval
Haitin presidentti
 7. helmikuuta 2001 – 29. helmikuuta 2004  
Edeltäjä:  René Préval
Seuraaja:  Boniface Alexandre
Henkilötiedot
Syntynyt: 15. heinäkuuta 1953 (ikä 71) Port-Salut, Haiti
Puoliso:  Mildred Trouillot
Tiedot
Puolue:  Fanmi Lavalas
Jean-Bertrand Aristide (s. 15. heinäkuuta 1953) on haitilainen poliitikko ja entinen katolinen pappi. Hän on ollut Haitin presidenttinä kolmeen otteeseen: vuosina 1991, 1994–1996 ja 2001–2004.
Ensimmäisellä vaalikaudellaan Aristide oli Haitin ensimmäinen demokraattisesti valittu johtaja.
Opiskelu ja valtaan nousu

Aristide kävi katolista kouua ja opiskeli psykologiaa yliopistossa. Hänen opiskeluaikansa oli Jean-Claude Duvalierin britaalin vallan aikaa, ja Aristide vaati muutosta radio-ohjelmissaan. Häntä roshkaisiin lähtemään maasta, ja hän jatkoi opintojaan Kanadassa, suorittaen teologian maisterin tutkinnon Montrealissa. Aristide palasi Haitille 1985 ja hänestä tuli seurakuntapappi. Hän arvosteli edelleen maan ja kirkon johtoa äänekkäästi, ja häntä vastaan tehtiin murhayrityksiä. Vuonna 1994 Aristide pyysi pappisvirasta vapautusta.
Kansanliike rohkaisi Aristidea presidenttiehdokkaaksi, ja hän voitti vuoden 1990 vaalit. Hän käynnisti lukutaito-ohjelman, pienensi paikallispäälliköiden valtaa ja vähensi räikeimpiä ihmisoikeusrikkomuksia. Uudistukset suututtivat Haitin eliittiä ja sotavoimia.
Presidenttikaudet

Aristide syrjäytettiin Yhdysvaltain tukeman vallankaappauksen avulla (George H. W. Bushin aikaan). Myöhemmin kyllästyttyään sotilaisiin pian, Yhdysvallat palautti Aristiden valtaan Bill Clintonin kaudella vuonna 1994, joskin Aristiden oli noudatettava nyt Valkoisen talon sanelemaa talouspolitiikkaa. Aristide ei saanut osallistua toista kertaa peräkkäin presidentin vaaleihin, joten hän luopui vallasta vuonna 1996.
Vuonna 2001 hän kuitenkin asettui jälleen ehdolle ja nousi valtaan köyhien äänillä. Maan talous- ja sotilaseliitistä koostuva oppositio syytti Aristiden puoluetta vilpillisistä vaaleista, vaikka tarkkailijat eivät pitäneet vaalituloksia ongelmista huolimatta vääränä. Vuonna 2004 Aristide syöstiin vallasta opposition nostattamien levottomuuksien aikana. Aristiden mukaan yhdysvaltalaiset sotilaat kidnappasivat hänet. Aristiden seuraaja, René Préval, nousi kuitenkin valtaan vuoden 2005 vaaleissa, ja Aristide on Etelä-Afrikasta maan paosta ilmoittanut, ettei halua valtaa pois nykyiseltä presidentti Prévalilta. Aristide palasi Haitiin vuonna 2011, juuri ennen maassa järjestettyjä vaaleja.
Jean-Bertrand Aristide ja Bill Clinton vuonna 1994.
Tatra KT4

| KT4 |
| --- | --- |
 KT4SU Lvivissä 2019.
Perustiedot
Valmistaja:  ČKD Tatra
Lukumäärä:  1 747
Valmistusvuodet:  1977–1997
Liikenteessä:  1977–
Istumapaikkoja:  26–38
Tekniset tiedot
Huippunopeus:  65 km/h
Paino:  19,9 t
Vaunun pituus:  18 100 mm
Leveys:  2 200 mm
Korkeus:  3 100 mm
Raideleveys:  1 435 mm ,1067mm,1000mm
Telit:  2
Moottorin teho:  4 x 40 kW
Vetovoima:  sähkö (saksivirroitin)
Tatra KT4 on neliakselinen nivelraitiovaunu, jonka kehitti tšekkoslovakialainen ČKD Tatra. Sen ensimmäiset koekappaleet tulivat liikenteeseen Potsdamissa vuonna 1975 ja ensimmäiset sarjatuotantovaunut vuonna 1977. Mallia valmistettiin 1 747 raitiovaunua, ja sitä toimitettiin aluksi Itä-Saksaan ja myöhemmin Neuvostoliittoon ja Jugoslaviaan. KT4:ää valmistettiin sekä normaaliraideleveydelle että metrisille raitioteille. KT4:n tuotanto keskeytyi vuonna 1991 taloudellisten ja poliittisten muutosten vuoksi. Tuotanto jatkui vuonna 1997, jolloin valmistettiin viimeiset 20 vaunua Belgradiin, Serbiaan.
Ohjaamovideo Tatra KT4D:stä
1990-luvulta alkaen monia vanhimpia vaunuja on peruskorjattu ja uudelleenrakennettu; mm. taitto-ovia on vaihdettu nykyaikaisiin oviin, ja on asennettu matalalattiaisia väliosia. KT4:ssä on 26–38 istumapaikkaa, 105–168 seisomapaikkaa ja neljä ovea.
Historia

KT4 suunniteltiin alun perin Itä-Saksan tarpeisiin, koska telivaunuja pidettiin liian kalliina ja tarvittiin kaksiakselisiin vaunuihin perustuva ratkaisu. Ensimmäinen askel KT4:n suuntaan otettiin, kun ČKD Tatra muunsi kuusiakselisen K2-raitiovaunun neliakseliseksi nivelvaunuksi, josta syntyi myöhemmin KT4. KT4:ssä on täysin samanlainen poljinohjausjärjestelmä ja täysin samanlaiset telit kuin Tatra T3-raitiovaunussa. Tuotannon jatkuessa mallia kehitettiin, ja vuonna 1983 tuli saataville TV3-tyristorisäätöinen muunnelma, jota kutsuttiin KT4t:ksi.
Muunnelmat

KT4:stä on olemassa muunnelmia, mutta niiden erot ovat pieniä: lähinnä penkitys ja virroittimen tyyppi vaihtelevat.
KT4D – saksalainen malli
KT4Dt – saksalainen malli TV3-tyristoreilla
KT4SU – neuvostoliittolainen malli
KT4YU – jugoslavialainen malli
Muunnelmat > KT4D

KT4D:tä toimitettiin seuraaviin Itä-Saksan ja Pohjois-Korean kaupunkeihin:
| Kaupunki | Toimitusvuodet | Määrä |
| --- | --- | --- |
| Berliini | 1976–1988 | 574 |
| Brandenburg | 1979–1983 | 16 |
| Cottbus | 1978–1990 | 65 |
| Erfurt | 1976–1990 | 156 |
| Frankfurt (Oder) | 1987–1990 | 34 |
| Gera | 1978v1990 | 60 |
| Görlitz | 1987–1990 | 11 |
| Gotha | 1981-1982 | 6 |
| Leipzig | 1976 | 8 |
| Potsdam | 1974-1987 | 45 |
| Cheongjin | 1991 | 50 |
| Plauen | 1976-1988 | 45 |
| Zwickau | 1987-1988 | 22 |
| YHTEENSÄ | 1974–1990 | 1 042 |
Vuonna 1984 neljä raitiovaunua siirrettiin Leipzigista Berliiniin. 2000-luvun alusta alkaen entisen Itä-Saksan Tatran raitiovaunuja on korvattu uusilla ja myyty Keski- ja Itä-Euroopan muihin maihin.
Muunnelmat > KT4D > Alkuperäiset KT4D:t

KT4D:n koekappale Potsdamissa
KT4D Berliinissä
KT4D Brandenburgissa/Havelissa
KT4D Erfurtissa
KT4D Frankfurt an der Oderissa
KT4D Gerassa
KT4D Gothassa
KT4D Görlitzissä
KT4D Plauenissa
KT4D Potsdamissa
KT4D SRS-raitioteillä
KT4D Zwickaussa
Muunnelmat > KT4D > Uudistetut KT4D:t

KT4Dm Berliinissä
KT4Dm Frankfurt an der Oderissa
KTNF6 (KT4D, johon on lisätty matalalattiainen väliosa) Cottbusissa
KTNF8 (toinen muunnelma matalalattiaisella väliosalla täydennetystä vaunusta) perävaununaan KT4Dm Gerassa
Uudistettu KT4D 301 Gothassa vuonna 2005
Molemmat KT4D:iden pääväritykset Görlitzissä
Peruskorjattu KT4D Plauenissa
KT4Dm kaksinajossa Potsdamissa
KT4DC Zwickaussa
KTNF6 Cottbusissa
Muunnelmat > KT4D > Myydyt KT4D:t

Entinen Geran KT4D 239 Liepājassa Latviassa.
Entinen Berliinin KT4D 82 Galatissa Romaniassa.
Entinen Berliinin KT4DtM Szczecinissä Puolassa.
Entinen Cottbusin KT4D Tallinnassa Virossa.
Sisäkuva Tatra KT4D 153:sta Tallinnassa.
Muunnelmat > KT4SU

Neuvostoliitossa KT4SU:ta tilattiin raitioteille, joiden raideleveys oli noin metrin (Tallinnassa 1 067 mm). Niitä toimitettiin seuraaviin kaupunkeihin:
| Kaupunki | Toimitusvuodet | Määrä |
| --- | --- | --- |
| Jevpatorija | 1987–1990 | 18 |
| Kaliningrad | 1987–1990 | 30 |
| Liepāja | 1983–1988 | 22 |
| Lviv | 1976–1988 | 145 |
| Pjatigorsk | 1988–1990 | 25 |
| Žytomyr | 1981–1988 | 20 |
| Tallinna | 1980–1988 | 74 |
| Vinnytsja | 1980–1990 | 81 |
| YHTEENSÄ | 1976-1990 | 415 |
KT4SU Kaliningradissa
KT6T (KTNF6) Tallinnassa
Alkuperäinen Tatra KT4SU 104 Suur-Paalan päätepysäkillä Tallinnassa vuonna 2019.
Alkuperäinen Tatra KT4SU 104 sisältä Tallinnassa vuonna 2019.
Muunnelmat > KT4YU

KT4YU on Jugoslaviaa varten tehty muunnelma, jota toimitettiin nykyisiin Serbian ja Kroatian pääkaupunkeihin. Viimeiset valmistetut KT4:t toimitettiin Belgradiin vuonna 1997. Niissä oli eristehilatransistoreilla (IGBT) toteutetut taajuusmuuttajat ja parannetut jarrut, ja mallinimenä oli KT4M-YUB (B tarkoittaa Belgradia erotuksena Zagrebin mallista). Vuonna 2002 uusittiin 30 Belgradin raitiovaunua Goša FOM:lla ja Inekonilla, ja niiden malliksi tuli KT4-YUBM.
| Kaupunki | Toimitusvuodet | Määrä |
| --- | --- | --- |
| Belgrad | 1980–1997 | 220 |
| Zagreb | 1985–1986 | 51 |
| YHTEENSÄ | 1980–1997 | 271 |
Tatra KT4M-YUB vuodelta 1997 Belgradissa
Tatra KT4:t Belgradissa
KT4-YUB Belgradissa
KT4-YUBM Belgradissa
Tatra KT4M-YU Belgradissa
Tatra KT4M-YUB vuodelta 1997 Belgradissa
Tatra KT4YU Belgradissa
Tatra KT4M-YUB Belgradissa
KT4-YUBM Belgradissa
KT4YU Belgradissa
Tatra KT4YU Zagrebissa
Tatra KT4YU Zagrebissa
Tatra KT4YU Zagrebissa
Tatra KT4YU Zagrebissa
Tatra KT4YU Zagrebissa
Tatra KT4YU Zagrebissa
Muunnelmat > Muut KT4:n muunnelmat

KT4-raitiovaunusarjaa on valmistettu myös Pohjois-Korean Pjongjangiin, mutta näiden vaunujen nivelet on myöhemmin poistettu.
Aiheesta muualla

(saksaksi) Ivo Köhler: KT4 - Der Kurzgelenkwagen aus Prag, Verlag GVE, Berliinissä 2009,  ISBN 978-3-89218-104-0
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Tatra KT4
Käännös suomeksi